ตลาดหุ้นเอเชียผันผวน วิตกสงครามการค้าทวีความรุนแรง ฟาก “ดาวโจนส์” ดิ่งเกือบ 300 จุด
ตลาดหุ้นเอเชียผันผวน วิตกสงครามการค้าทวีความรุนแรง ฟาก “ดาวน์โจนส์” ดิ่งเกือบ 300 จุด
ตลาดหุ้นเอเชียผันผวน วิตกสงครามการค้าทวีความรุนแรง ฟาก “ดาวน์โจนส์” ดิ่งเกือบ 300 จุด
24 พ.ค. 2562

ผู้สื่อข่าวรายงานว่า ตลาดหุ้นเอเชียปรับตัวลดลงเป็นส่วนใหญ่ในเช้าวันนี้ เนื่องจากนักลงทุนวิตกว่าความตึงเครียดด้านการค้าที่รุนแรงขึ้นระหว่างสหรัฐกับจีนอาจทำให้เศรษฐกิจโลกชะลอตัวลง นอกจากนี้ตลาดยังถูกกดดันจากการเปิดเผยตัวเลขเศรษฐกิจที่ซบเซาของสหรัฐด้วย
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 20,980.79 จุด ลดลง 170.35 จุด, -0.81%
ดัชนี SSE Composite ตลาดหุ้นจีนเปิดวันนี้ที่ 2,847.84 จุด ลดลง 4.68 จุด, -0.16%
ดัชนี KOSPI ตลาดหุ้นเกาหลีใต้เปิดวันนี้ที่ 2,047.30 จุด ลดลง 12.29 จุด, -0.60%
ดัชนี FTSE STI ตลาดหุ้นสิงคโปร์เปิดวันนี้ที่ 3,152.08 จุด ลดลง 8.64 จุด, -0.27%
ดัชนี FBMKLCI ตลาดหุ้นมาเลเซียเปิดวันนี้ที่ 1,594.16 จุด ลดลง 7.71 จุด, -0.48%
ดัชนี HSI ตลาดหุ้นฮ่องกงเปิดวันนี้ที่ 27,368.68 จุด เพิ่มขึ้น 101.55 จุด, +0.37%
ดัชนี TAIEX ตลาดหุ้นไต้หวันเปิดวันนี้ที่ 10,313.15 จุด เพิ่มขึ้น 4.78 จุด, +0.05%
ด้านนายเกา เฟิง โฆษกกระทรวงพาณิชย์จีน เปิดเผยว่า การดำเนินการทางด้านการค้าของสหรัฐในระยะนี้ กำลังเป็นอุปสรรคขัดขวางการเจรจาการค้ากับจีน ซึ่งถ้าสหรัฐต้องการให้การเจรจาการค้าดำเนินต่อไป สหรัฐจะต้องมีความจริงใจในการแก้ไขการกระทำที่ผิดพลาด หลังจากนั้นการเจรจาจึงจะเกิดขึ้นได้
ทั้งนี้ มีรายงานว่าประธานาธิบดี โดนัลด์ ทรัมป์ เตรียมขึ้นบัญชีดำบริษัทจำหน่ายกล้องวงจรปิดรายใหญ่ 5 รายของจีน ในข้อหากระทำการละเมิดสิทธิมนุษยชน ซึ่งรวมถึงบริษัท Hikvision Digital Technology และ บริษัท Dahua Technology หลังจากที่สหรัฐได้ขึ้นบัญชีดำบริษัทหัวเว่ย เทคโนโลยี่ ไปก่อนหน้านี้
นอกจากนี้ ตลาดยังถูกกดดันจากการเปิดเผยข้อมูลเศรษฐกิจที่อ่อนแอ โดยกระทรวงพาณิชย์สหรัฐรายงานว่า ยอดขายบ้านใหม่ร่วงลง 6.9% ในเดือนเม.ย. เมื่อเทียบรายเดือน สู่ระดับ 673,000 ยูนิต หลังจากพุ่งแตะระดับ 723,000 ยูนิตในเดือนมี.ค. ซึ่งเป็นระดับสูงสุดนับตั้งแต่เดือนต.ค.2550 โดยยอดขายบ้านลดลงในทุกภูมิภาค ยกเว้นภาคตะวันออกเฉียงเหนือ ซึ่งพุ่งขึ้น 11.5% ขณะที่นักวิเคราะห์คาดการณ์ก่อนหน้านี้ว่ายอดขายบ้านใหม่จะลดลง 2.8% สู่ระดับ 675,000 ยูนิตในเดือนเม.ย.
ด้าน ไอเอชเอส มาร์กิต ซึ่งเป็นบริษัทให้บริการข้อมูลทางการเงิน เปิดเผยว่า ดัชนีผู้จัดการฝ่ายจัดซื้อ (PMI) รวมภาคการผลิต และภาคบริการเบื้องต้นของสหรัฐ ปรับตัวลงสู่ระดับ 50.9 ในเดือนพ.ค. ซึ่งเป็นระดับต่ำสุดในรอบ 36 เดือน หลังจากแตะระดับ 53.0 ในเดือนเม.ย. ส่วนดัชนี PMI ภาคการผลิตเบื้องต้น อยู่ที่ 50.6 ซึ่งเป็นระดับต่ำสุดในรอบ 116 เดือน จากระดับ 52.6 ในเดือนเม.ย. และ ดัชนี PMI ภาคบริการเบื้องต้น อยู่ที่ 50.9 ซึ่งเป็นระดับต่ำสุดในรอบ 39 เดือน จากระดับ 53.0 ในเดือนเม.ย.
ขณะที่ดัชนีดาวโจนส์ตลาดหุ้นนิวยอร์กปิดร่วงลงเมื่อคืนนี้ (23 พ.ค.) เนื่องจากนักลงทุนวิตกว่าความตึงเครียดด้านการค้าที่รุนแรงขึ้นระหว่างสหรัฐและจีน อาจจะทำให้เศรษฐกิจโลกชะลอตัวลง และตลาดยังถูกกดดันจากการเปิดเผยตัวเลขเศรษฐกิจที่ซบเซาของสหรัฐฯ
โดยดัชนีเฉลี่ยอุตสาหกรรมดาวโจนส์ปิดที่ 25,490.47 จุด ร่วงลง 286.14 จุด หรือ -1.11% ขณะที่ดัชนี S&amp;P500 ปิดที่ 2,822.24 จุด ลดลง 34.03 จุด หรือ -1.19% และดัชนี Nasdaq ปิดที่ 7,628.28 จุด ลดลง 122.56 จุด หรือ -1.58%